આરોગ્યની દ્રષ્ટિએ: નવું વર્ષ કુંભ રાશિના જાતકો માટે થોડું નરમ ગરમ રહ્યા કરશે. તમને પનોતી નથી, પણ અષ્ટમ ભાવે રાહુનું ભ્રમણ કંઈક અંશે પરેશાન કરી શકશે. જોકે જાન્યુઆરીના અંત ભાગથી થોડી રાહત થતી જણાશે, પરંતુ ઓગસ્ટ બાદ ગુરુનું અષ્ટમ ભાવે ભ્રમણ રાહુનું ભ્રમણ કંઈક અંશે પરેશાન કરી શકશે. વાહન ચલાવતા જાતકો જાન્યુ, ફેબ્રુ, માર્ચ મહિના સુધી સાચવીને વાહન ચલાવવું. શનિ પણ પોતાના શત્રુ રાશિમાં હોવાથી કાર્ય બોજ પણ વધુ રહેશે. ઘરના નાના સભ્યોની પણ તબિયત થોડી નરમ ગરમ રહેવાથી તમારે વધુ દોડાદોડ રહેશે. આમ આ વર્ષ દરમિયાન શારીરિક પ્રશ્નો કંઈ ને કંઈ ચાલ્યા કરશે, પરંતુ કોઈ મોટી બીમારી કે ઓપરેશનનો યોગ નથી.